Diari Oficial de la Generalitat Valenciana


Sumari del DOGV 5073, del 18-08-2005 (2005/9506)

Informació pública de l'alternativa tècnica del programa d'actuació integrada per al desenvolupament de la unitat d'execució única del sector La Conillera, d'Orpesa.
---------------------------------------------------------------------------------------------------------------------------------------------------------------------

### Dades del document

Número de DOGV
:   5073

Data del DOGV
:   18-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9506


Organisme emissor
:   Agrupació d'Interés Urbanístic la Conillera d'Orpesa

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució única del sector La Conillera, d'Orpesa. [2005/9506]
  
En el Diari Oficial de la Generalitat Valenciana núm. 5040, d'1 de juliol de 2005, es va publicar edicte d'informació pública de l'alternativa tècnica del programa d'actuació integrada per al desenvolupament de la unitat d'execució única del sector residencial VPO Nord Nucli d'Orpesa, presentada per la mercantil Desarrollos Urbanos para Viviendas Protegidas, SL.
  
Per resolució de l'Alcaldia de l'Ajuntament d'Orpesa de data 13 de juliol de 2005, es va acordar declarar la pròrroga del termini ordinari d'informació pública previst en l'article 46.4 de la Llei 6/1994, per altres vint dies hàbils addicionals, a fi de presentació d'al·legacions i alternatives tècniques en competència.
  
L'Agrupació d'Interés Urbanístic «La Conillera» d'Orpesa, constituïda per mitjà d'escriptura autoritzada el dia 27 de juliol de 2005 per la notària de Benicàssim, Esperanza Quiles Pomares, núm. 2.152 del seu protocol, amb NIF G-12688495 i amb domicili social a Orpesa, carrer de Castelló núm. 10 € davall, fa públic que ha formulat una alternativa tècnica de programa d'actuació integrada pròpia i original, substancialment diferent de la que va ser sotmesa a informació pública per Desarrollos Urbanos para Viviendas Protegidas, SL que desenvolupa el sector denominat «La Conillera» d'Orpesa delimitat en la seua pròpia alternativa, integrada pels documents següents:
  
- Memòria del programa d'actuació integrada per al desenvolupament de la unitat d'execució única del sector «La Conillera» d'Orpesa.
  
- Homologació de la modificació del sector «La Conillera» d'Orpesa.
  
- Estudi d'impacte ambiental que conté estudi paisatgístic de tal sector.
  
- Pla parcial del sector «La Conillera» d'Orpesa.
  
- Projecte d'urbanització del sector «La Conillera» d'Orpesa.
  
- Còpia de l'escriptura pública de constitució de l'Agrupació d'Interés Urbanístic «La Conillera» d'Orpesa, junt amb els seus estatuts i la resta d'acords socials, a fi a reclamar l'aplicació del règim d'adjudicació preferent disposat en l'article 50.2 B) de la Llei 6/1994, Reguladora de l'Activitat Urbanística de la Generalitat Valenciana.
  
A requeriment de l'ajuntament, i en compliment de l'article 46.3 en relació amb l'article 48.1.C i l'article 50.2.B de la Llei 6/1994, Reguladora de l'Activitat Urbanística de la Generalitat Valenciana, l'Agrupació d'Interés Urbanístic «La Conillera» d'Orpesa sotmet a informació pública la documentació esmentada per un termini de 20 dies hàbils comptats a partir del dia següent a la publicació d'este anunci en el Diari Oficial de la Generalitat Valenciana, i únicament només als efectes de presentar al·legacions.
  
Per a això, la documentació completa ha sigut protocol·litzada en la notaria de Benicàssim d'Esperanza Quiles Pomares, situada en el carrer Sant Tomàs 78, 4t pis, segons acta de data 17 d'agost de 2005, i qualsevol persona podrà comparéixer en la notaria dins el referit termini per a obtindre còpia de l'acta a què es referix l'article 48.1 B) de la llei o sol·licitar que se li mostre, estant igualment disponible la documentació anterior en l'Ajuntament d'Orpesa (c/ Leoncio Serrano núm. 1), amb data d'entrada en el Registre General de 17 d'agost de 2005, podent igualment consultar en tal ajuntament la documentació presentada i actuacions derivades de la mateixa i, si és el cas, presentar-hi al·legacions.
  
Així mateix, el present anunci es publica als efectes que disposa l'article 59.4 de la Llei 30/1992, de 26 de novembre, del Règim Jurídic de les Administracions Públiques i del procediment Administratiu Comú, per a informar els titulars no identificats, per als titulars cadastrals la identitat dels quals no consta en la relació emesa pel Centre de Gestió Cadastral, per a aquells el domicili dels quals és desconegut, i per a aquells que intentat l'avís no ha sigut possible.
  
Cosa que es fa pública per a general coneixement, de conformitat amb la legislació vigent.